CELEX: 32017R1568
Language: el
Date: 2017-09-15 00:00:00
Title: Εκτελεστικός κανονισμός (ΕΕ) 2017/1568 του Συμβουλίου, της 15ης Σεπτεμβρίου 2017, που εφαρμόζει τον κανονισμό (ΕΕ) 2017/1509 για την επιβολή περιοριστικών μέτρων κατά της Λαοκρατικής Δημοκρατίας της Κορέας

16.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 238/10
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1568 ΤΟΥ ΣΥΜΒΟΥΛΊΟΥ
   της 15ης Σεπτεμβρίου 2017
   που εφαρμόζει τον κανονισμό (ΕΕ) 2017/1509 για την επιβολή περιοριστικών μέτρων κατά της Λαοκρατικής Δημοκρατίας της Κορέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2017/1509 της 30ης Αυγούστου 2017 για την επιβολή περιοριστικών μέτρων κατά της Λαοκρατικής Δημοκρατίας της Κορέας και για την κατάργηση του κανονισμού (ΕΚ) αριθ. 329/2007 (1), και ιδίως το άρθρο 47 παράγραφος 1,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 30 Αυγούστου 2017, το Συμβούλιο εξέδωσε τον κανονισμό (ΕΕ) 2017/1509.
            
         
               (2)
            
            
               Στις 11 Σεπτεμβρίου 2017 το Συμβούλιο Ασφαλείας των Ηνωμένων Εθνών εξέδωσε την απόφαση 2375 (2017) η οποία προσθέτει 1 πρόσωπο και 3 οντότητες στον κατάλογο προσώπων και οντοτήτων που υπόκεινται σε περιοριστικά μέτρα.
            
         
               (3)
            
            
               Το παράρτημα ΧΙΙI του κανονισμού (ΕΕ) 2017/1509 θα πρέπει συνεπώς να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα ΧΙΙΙ του κανονισμού (ΕΕ) 2017/1509 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Σεπτεμβρίου 2017.
      
         
            Για το Συμβούλιο
         
         
            Ο Πρόεδρος
         
         M. MAASIKAS
      
   
   
      (1)  ΕΕ L 224, 31.8.2017, σ. 1.
   
      ΠΑΡΑΡΤΗΜΑ
      Τα πρόσωπα και οι οντότητες που απαριθμούνται κατωτέρω προστίθενται στον κατάλογο των προσώπων και οντοτήτων που υπόκεινται σε περιοριστικά μέτρα όπως ορίζονται στο παράρτημα ΧΙΙΙ του κανονισμού (ΕΕ) αριθ. 2017/1509.
      α)   Φυσικά πρόσωπα
      
      
                   
               
               
                  Ονοματεπώνυμο
               
               
                  Άλλως
               
               
                  Αναγνωριστικά στοιχεία
               
               
                  Ημερομηνία καταχώρισης του ΟΗΕ
               
               
                  Αιτιολογία
               
            
                  63.
               
               
                  Pak Yon Sik
               
               
                   
               
               
                  Υπηκοότητα: Λαϊκή Δημοκρατία της Κορέας
                  Έτος γεννήσεως: 1950
               
               
                  11.9.2017
               
               
                  Μέλος της Κεντρικής Στρατιωτικής Επιτροπής του Εργατικού Κόμματος της Κορέας η οποία είναι υπεύθυνη για την ανάπτυξη και την εφαρμογή των στρατιωτικών πολιτικών του Εργατικού Κόμματος της Κορέας, έχει υπό τις διαταγές και τον έλεγχό της τις στρατιωτικές δυνάμεις της ΛΔ Κορέας και βοηθά στη διεύθυνση των στρατιωτικών αμυντικών βιομηχανιών της χώρας.
               
            β)   Νομικά πρόσωπα, οντότητες και φορείς
      
      
                   
               
               
                  Ονομασία
               
               
                  Άλλως
               
               
                  Τόπος εγκατάστασης
               
               
                  Ημερομηνία καταχώρισης του ΟΗΕ
               
               
                  Λοιπές πληροφορίες
               
            
                  51.
               
               
                  Κεντρική Στρατιωτική Επιτροπή του Εργατικού Κόμματος της Κορέας (CMC)
               
               
                   
               
               
                  Πιονγκγιάνγκ, Λαϊκή Δημοκρατία της Κορέας
               
               
                  11.9.2017
               
               
                  Η Κεντρική Στρατιωτική Επιτροπή είναι υπεύθυνη για την ανάπτυξη και την εφαρμογή των στρατιωτικών πολιτικών του Εργατικού Κόμματος της Κορέας, έχει υπό τις διαταγές και τον έλεγχό της τις στρατιωτικές δυνάμεις της ΛΔ Κορέας και διευθύνει τις στρατιωτικές αμυντικές βιομηχανίες της χώρας σε συντονισμό με την Επιτροπή Κρατικών Υποθέσεων.
               
            
                  52.
               
               
                  Τμήμα Οργάνωσης και Καθοδήγησης (OGD)
               
               
                   
               
               
                  Λαϊκή Δημοκρατία της Κορέας
               
               
                  11.9.2017
               
               
                  Το Τμήμα Οργάνωσης και Καθοδήγησης αποτελεί πολύ ισχυρό οργανισμό του Εργατικού Κόμματος της Κορέας. Κατευθύνει τους καίριους διορισμούς προσωπικού στο Εργατικό Κόμμα της Κορέας, τις στρατιωτικές δυνάμεις της ΛΔΚ και την διοίκηση της κυβέρνησης της ΛΔΚ. Επιδιώκει επίσης να ελέγχει τις πολιτικές υποθέσεις ολόκληρης της ΛΔΚ και έχει αποφασιστικό ρόλο στην εφαρμογή των πολιτικών λογοκρισίας της ΛΔΚ.
               
            
                  53.
               
               
                  Τμήμα Προπαγάνδας και Υποκίνησης (PAD)
               
               
                   
               
               
                  Πιονγκγιάνγκ, Λαϊκή Δημοκρατία της Κορέας
               
               
                  11.9.2017
               
               
                  Το Τμήμα Προπαγάνδας και Υποκίνησης έχει τον πλήρη έλεγχο των μέσων ενημέρωσης, τα οποία χρησιμοποιεί ως εργαλείο ελέγχου του πληθυσμού για λογαριασμό της ηγεσίας της ΛΔΚ. Το Τμήμα Προπαγάνδας και Υποκίνησης ασκεί ή είναι υπεύθυνο για τη λογοκρισία από την κυβέρνηση της ΛΔΚ, συμπεριλαμβανομένης της λογοκρισίας εφημερίδων και ραδιοτηλεοπτικών μέσων.